text: 之前見咁多人排隊，又好似好出名咁，所以一直都想試下。難得經過店舖見唔洗排隊，決定買黎試下啦！通常第一次食我都會叫原味，可以試真啲佢嘅味道，所以最後我買咗原味同綠茶味。<sssss>包裝好靚，附送冰袋，可以保持蛋糕新鮮。<sssss>原味千層蛋糕 - 班戟做得好薄，每層再塗上薄薄的忌廉，好似一件藝術品咁。忌廉唔會太甜又好滑，唔知點解覺得有淡淡芝士味。<sssss>抹茶味千層蛋糕 - 抺茶味唔係好濃，覺得原味千層蛋糕嘅味道做得比較出色。整體而言，價錢當然比較貴，但其實佢都係功夫甜品，所以都理解。